**LĒMUMS**

Liepājā

|  |  |
| --- | --- |
| 2024. gada 23. maijā | Nr.187/5  (prot. Nr.5, 4.§) |

Par projektu “Infrastruktūras attīstība

stadiona “Daugava” rezerves laukumā,

Jūrmalas parks 4, Liepājā”

Pamatojoties uz Pašvaldību likuma 4. panta pirmās daļas 7. punktu, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna uzdevumu 6.1. “Attīstīt drošu, ilgtspējīgu un kvalitatīvu ārtelpu”, izskatot Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5) un pastāvīgās Finanšu komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Atbalstīt projekta “Infrastruktūras attīstība stadiona “Daugava” rezerves laukumā, Jūrmalas parks 4, Liepājā” (turpmāk – Projekts) sagatavošanu un iesniegšanu finansējuma saņemšanai Latvijas valsts budžeta finansētās programmas “Reģionālās attīstības atbalsta pasākums – infrastruktūras pielāgošana un uzturēšana”, kuru organizē Valsts reģionālās attīstības aģentūra sadarbībā ar biedrību “Latvijas Futbola federācija”.

2. Apstiprināt Projekta kopējās attiecināmās izmaksas96 500,00 EUR(deviņdesmit seši tūkstoši pieci simti *euro* un 00 centi) apmērā, no kurām:

2.1. valsts budžeta finansējums – 65 000,00 EUR (sešdesmit pieci tūkstoši *euro* un 00 centi);

2.2. Liepājas valstspilsētas pašvaldības finansējums – 31 500,00 EUR (trīsdesmit viens tūkstotis pieci simti *euro* un 00 centi).

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu 31 500,00 EUR (trīsdesmit viens tūkstotis pieci simti *euro* un 00 centi) apmērā 2024. gadā.

4. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējuma apmērs var tikt precizēts pēc publiskā iepirkuma rezultātiem.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā.

6. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. līgumu ar Valsts reģionālās attīstības aģentūru, pakalpojumu sniedzēju līgumus, Projekta un tā izpildi pamatojošos dokumentus, pārskatus.

7. Uzdot Liepājas Centrālās administrācijas Attīstības pārvaldei iekļaut Projektu Liepājas valstspilsētas un Dienvidkurzemes novada attīstības programmas 2022.-2027. gadam pielikumā “Liepājas valstspilsētas Rīcības un investīciju plāns”.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei | |